ddrg/super_eurlex huggingface dataset:
4.4

Podľa výboru by sa delegovanie právomoci malo schváliť iba v prípade, keď je nevyhnutné „prijímať všeobecne záväzné nelegislatívne akty, ktorými sa dopĺňajú alebo menia určité nepodstatné prvky legislatívneho aktu“ v zmysle článku 290. Pri čisto vykonávacích predpisoch by sa mali použiť ustanovenia článku 291 ZFEÚ a pri predpisoch týkajúcich sa podstatných prvkov určitého odvetvia by sa mala vylúčiť akákoľvek možnosť delegovania právomocí. Okrem toho treba ešte vymedziť čo sú „nepodstatné prvky“ a bolo by treba vypracovať presné hodnotenie fungovania tohto mechanizmu.
1.4

Ak návrh nariadenia zostane v súčasnej podobe, bude potrebné vysvetliť viacero technických otázok, ktoré sú uvedené v časti 5 tohto stanoviska. Úspech bude závisieť od politickej podpory, poskytovania údajov a financovania zo strany členských štátov. Je potrebné dohodnúť praktické ciele. Musí pokračovať výskum a musia sa určiť najlepšie (a najhoršie) postupy v oblasti kontroly a liečby. O plánoch a výsledkoch výskumných programov financovaných z prostriedkov EÚ, ako sú eSBIRTes, Orion and ALICE-RAP by sa mali pravidelne informovať ostatné subjekty v tejto oblasti a mali by sa lepšie začleniť do posúdení vplyvu a všetkých následných legislatívnych návrhov. Zber údajov, hodnotenie rizika a prenos poznatkov by mal ďalej pokračovať v reálnom čase prostredníctvom fóra občianskej spoločnosti o drogách (alebo možno prostredníctvom širšej platformy o nových psychoaktívnych látkach) za účasti všetkých zúčastnených strán, najmä priamo zapojených mimovládnych organizácií a podporných skupín. To by sa malo týkať všetkých nových psychoaktívnych látok vrátane tých, ktoré už boli oznámené, či už ako látky na jedno použitie, v zmesiach alebo ako prímesy v iných nových psychoaktívnych látkach. Bolo by potrebné častejšie sa dohodovať s členskými štátmi na prioritách a možných opatreniach. Mali by sa zvážiť alternatívy alebo dodatky k jednotnej reakcii EÚ, ktorá sa limituje na obmedzenie ponuky.
3.8.4

EHSV dúfa, že EIP včas splní svoj účel, čo by bol pri fosfore veľmi užitočný výsledok. Diskusia by sa mala viesť o využívaní živín, efektívnosti hnojív, recyklovaní, úrovniach znečisťujúcich látok, hnoji a inom spracovaní organického odpadu, doprave a využívaní. To by malo podporiť pracovný program ESPP. Medzi partnerstvom a platformou by samozrejme mala byť interakcia.
1.3

EHSV sa nazdáva, že EUSAIR musí prijať obsiahly program projektov a nástrojov zameraných na činnosť. Stratégia by mala stavať na osvedčených postupoch vyvinutých v rámci iných makroregionálnych stratégií (Baltské more, Dunaj a Atlantický oceán), Únie pre Stredozemie (1), stratégie Európao2020, existujúcich programov, finančných opatrení EÚ (2) a iniciatív EÚ, ako napr. programe INTERACT na zabezpečenie technickej pomoci a odbornej prípravy (3). Mala by byť tiež operatívne prepojená s inými politikami EÚ, ako sú politika súdržnosti, spoločná poľnohospodárska politika a rybárska politika, Nástroj na prepojenie Európy, transeurópske dopravné a energetické siete, Horizonto2020, digitálna agenda, program COSME, integrovaná námorná politika a spoločný európsky azylový systém (CEAS) (4). Výsledkom by mal byť zoznam praktických opatrení, programov a nástrojov na vytvorenie väčšej súdržnosti medzi obyvateľmi tohto regiónu.
5.7

Mobilita musí byť pre tých, ktorí ju využívajú, príležitosťou kultúrneho, či dokonca jazykového obohatenia, ktoré môže ponúknuť jedine Európa ako viackultúrny a viacjazyčný priestor. Preto by bolo vhodné začleniť do študijných programov migrujúcich študentov, profesorov a výskumných pracovníkov kurzy miestneho jazyka, ako aj vymedziť stratégiu ich integrácie do miestnych spoločenstiev, čo by určite otvorilo široký kultúrny obzor a umožnilo im žiť v skutočnej realite, do ktorej sa začlenia v priebehu ich štúdia alebo výskumu (6).
1.4

EHSV preto vyzýva Európsku komisiu, aby preskúmala možnosť zriadenia európskeho strediska pre monitorovanie cudzích inváznych rastlín, ktoré by bolo zodpovedné za zostavenie európskej porovnávacej tabuľky a zároveň za výmenu informácií s krajinami mimo EÚ. Podľa EHSV by bolo toto monitorovacie stredisko presne identifikovaným ústredným miestom, ktoré by umožnilo zblížiť vedcov a občanov EÚ tým, že by ich mobilizovalo na riešení konkrétnych problémov. Týmto spôsobom by bolo možné prostredníctvom jednoduchého komunikačného programu (internetových stránok) propagovať miestne iniciatívy a vyzdvihnúť styčné body. EHSV sa domnieva, že vytvorenie monitorovacieho strediska zodpovedného za horizontálne a medzidisciplinárne otázky by pravdepodobne priaznivo vplývalo na všeobecnú mobilizáciu odborníkov, aktivistov a organizátorov projektov.
1.15

Zdá sa, že regulácia produktov virtuálneho prístupu k širokopásmovému pripojeniu je predčasná (druh veľkoobchodného prístupu k širokopásmovým sieťam, ktorý zahŕňa virtuálne prístupové vedenie k akejkoľvek pevnej alebo bezdrôtovej architektúre siete okrem fyzického uvoľneného prístupu k miestnemu účastníckemu vedeniu, spolu so službou prenosu k vymedzenému súboru bodov odovzdania vrátane špecifických prvkov siete, špecifických sieťových funkcií a pomocných systémov IT). EHSV zastáva názor, že by sa malo počkať, kým trh bude regulovať podmienky poskytovania týchto služieb a ceny. Povinnosť poskytovať produkt prepojiteľnosti so zaistenou kvalitou služby (ZKS) by však mala byť regulovaná tak, aby sa medzi veľkými prevádzkovateľmi a menšími poskytovateľmi služieb zo sektora MSP zabezpečila rovnováha z hľadiska zaťaženia.
2.3

Hlavné črty návrhu nariadenia možno zhrnúť v nasledujúcich kľúčových prvkoch, ktorých cieľom je: — zlepšiť správu, riadenie a kontroly nad postupom zostavovania referenčných hodnôt. Činnosť poskytovania referenčných hodnôt bude podliehať udeleniu povolenia vopred a priebežnému dohľadu. To platí na úrovni jednotlivých štátov i EÚ. V návrhu sa tiež správcom referenčných hodnôt udeľuje povinnosť predchádzať konfliktom záujmov alebo ich aspoň primerane riešiť v prípadoch, kde sa im nedá vyhnúť. — Zlepšiť kvalitu vstupných údajov a metodík, ktoré používajú správcovia referenčných hodnôt. V návrhu sa stanovuje, že na stanovenie referenčných hodnôt by vstupné údaje „mali byť dostatočné a presné, aby zodpovedali skutočnému trhu alebo ekonomickej realite, na ktorej meranie je referenčná hodnota určená“. Vstupné údaje musia pochádzať zo spoľahlivých zdrojov a referenčná hodnota musí byť stanovená hodnoverným a spoľahlivým spôsobom. Vstupné údaje použité na určenie referenčnej hodnoty musia byť zverejnené, resp. sprístupnené verejnosti spolu s údajmi o zameraní každej referenčnej hodnoty okrem prípadu, keď by to malo veľmi nepriaznivé dôsledky. Na určenie referenčnej hodnoty sa podľa možnosti používajú údaje o transakciách, a keď nie sú dostupné, musí sa vychádzať z overiteľných odhadov. — Zabezpečiť, aby subjekty prispievajúce do referenčných hodnôt poskytovali vhodné údaje a podliehali primeraným kontrolám. Správca referenčnej hodnoty je povinný vypracovať kódex správania prispievateľa, v ktorom sa jasne uvedú povinnosti a zodpovednosti prispievateľov pri poskytovaní vstupných údajov na určenie referenčnej hodnoty. Tieto povinnosti sa týkajú aj riadenia konfliktov záujmov. — Zabezpečiť primeranú ochranu spotrebiteľov a investorov, ktorí používajú referenčné hodnoty. Návrhom sa zvýši transparentnosť údajov použitých pri výpočte referenčnej hodnoty a metodiky tohto výpočtu, predmetu merania nimi a spôsobu ich použitia. Navyše banky pred uzavretím finančnej zmluvy musia posúdiť vhodnosť referenčnej hodnoty a upozorniť zákazníka, ak príslušná referenčná hodnota nie je preňho vhodná (napríklad v prípade zmlúv o hypotekárnom úvere). — koordinovať dohľad nad kritickými referenčnými hodnotami a ich uplatniteľnosť. Dohľadom nad kritickými referenčnými hodnotami budú poverené aj špecifické kolégiá pod vedením príslušného orgánu správcu referenčných hodnôt, príslušné orgány dohľadu ostatných členských štátov, ako aj Európsky orgán pre cenné papiere a trhy (ESMA). Ak sa nedosiahne dohoda medzi členmi kolégia, ESMA rozhodne pomocou mechanizmu právne záväznej mediácie. Ďalšie osobitné požiadavky sa kladú na referenčné hodnoty považované za kritické, vrátane právomoci príslušného orgánu nariadiť povinné poskytovanie údajov.
4.4

EHSV sa nazdáva, že technické opatrenia sú základom rybolovných činností, a preto by sa rozhodnutia o nich mali prijímať v priamom kontakte s prístavmi. Taktiež by mali byť špecificky určené pre konkrétne prípady, mali by mať dočasný charakter a obsahovať rýchle a účinné postupy rozhodovania, ktoré by umožňovali prispôsobiť sa meniacim sa podmienkam a vývoju príslušných druhov. Proces prijímania rozhodnutí EÚ to žiaľ neumožňuje.
3.9

EHSV žiada silnejšie štruktúry riadenia mikroekonomickej politiky. Európska rada by sa tu mala chopiť jasného strategického vedenia. Rada pre konkurencieschopnosť by mala mať významnejšiu úlohu, z ktorej by mala vyplývať povinnosť skutočne skúmať z hľadiska konkurencieschopnosti rozhodnutia týkajúce sa priemyslu, ktoré urobí Rada v inom zložení. Komisia by mala zaručiť zosúladenie svojej práce účinnými manažérskymi riešeniami. Členské štáty musia dôsledne vykonávať spoločné rozhodnutia a problematika priemyselnej politiky musí byť plne začlenená do európskeho semestra, vrátane vydávania odporúčaní pre jednotlivé krajiny.
1.2.6

EHSV si uvedomuje, že je potrebné zachovať dôveru spotrebiteľov, no vzhľadom na chýbajúce analytické nástroje, ktoré by s dostatočnou istotou dokázali rozlišovať medzi klonmi a ich potomkami a bežne chovanými zvieratami, ako aj chýbajúce jasné a bezpečné systémy vysledovateľnosti a označovania varuje pred možnými negatívnymi dôsledkami, ktoré by sa v budúcnosti mohli prejaviť na trhu so živočíšnymi produktmi.
4.1

O zahrnutí metánu (CH4) ako ekvivalentu CO2 (pozri bod 2.3.1) má EHSV veľké pochybnosti, pretože toto rozhodnutie by znamenalo revíziu súčasných predpisov týkajúcich sa CO2 (nariadenie (ES) č. 443/2009 a nariadenie (ES) č. 510/2011). Ciele stanovené v týchto nariadeniach sa určovali bez ohľadu na ekvivalent CO2, ktorého prípadné zavedenie by si vyžadovalo dôkladné hodnotenie vplyvu v záujme riadneho preskúmania uvedených nariadení. Začlenenie ekvivalentu CO2 by malo dôsledky aj pre spotrebiteľa, jednak v dôsledku revízie zdaňovania v členských štátoch, v ktorých je založené na emisiách CO2, jednak preto, že by to mohlo miasť používateľov, ktorí sú zvyknutí na súčasné označovanie emisií CO2. To všetko by bolo potrebné urobiť pre okrajové zmeny aktuálne meraných hodnôt CO2 (zvýšenie by bolo menšie než 1 g/km), znamenalo by však značné komplikácie pri kontrole.
2.4

Írsko: Počet írskych občanov žijúcich v zahraničí je veľmi vysoký – podľa aktuálnych oficiálnych odhadov približne 3 milióny, z ktorých žije pol milióna v inom členskom štáte EÚ. Jeden z argumentov proti udeleniu volebných práv občanom žijúcim v zahraničí znie, že by sa mohli stať v írskej politike dominantným faktorom. Súčasný vývoj však naznačuje, že írski občania žijúci v zahraničí by mohli postupne získavať volebné práva. S tým, aby sa občanom žijúcim v zahraničí udelilo volebné právo v prezidentských voľbách, súhlasí 78 % delegátov súčasného Ústavného zhromaždenia. V reformnom návrhu pre Seanad (Horná snemovňa parlamentu) sa dokonca navrhlo, že občania v zahraničí by mali mať volebné právo vo voľbách do Hornej snemovne. Hoci sa na odpoveď vlády Ústavnému zhromaždeniu ešte stále čaká, v záležitosti odobratia volebného práva v Írsku nastane pravdepodobne zmena.
4.2.5.1

Hlavnou výzvou IP5: definovať všetky technologické postupy a procesy potrebné na dosiahnutie jedného z kľúčových cieľov bielej knihy: aby sa do roku 2030 30 % cestnej dopravy presunulo na železnice a vnútrozemské vodné cesty a do roku 2050 by to malo byť 50 %. EHSV odporúča z dôvodu akceptácie, predovšetkým nákladnej železničnej dopravy, zahrnúť do IP5 výskum o ochrane pred hlukom.
3.4

Týmto nariadením chce Komisia znížiť mieru rizikovosti bankového systému a dostať pod kontrolu všetky potenciálne špekulatívne transakcie. Treba ho vnímať v súčinnosti s nariadením o transakciách spočívajúcich vo financovaní cenných papierov (3), ktorým by sa mala zvýšiť transparentnosť v oblasti tzv. tieňových bánk. Treba pripomenúť, že tieto banky až do roku 2012 celosvetovo spravovali 53 000 miliárd eur, teda polovicu všetkých aktivít medzinárodného bankového systému, a to hlavne v Európe (23 000 miliárd eur) a v USA (19 300 miliárd eur). Sú to obrovské čísla v porovnaní s celým HDP EÚ, ktorý v roku 2013 nepresiahol 13 071 miliárd eur (EuroStat).
2.20

Pokiaľ ide o vstup a návrat na trh práce, sú tu predovšetkým dve skupiny, ktorým je potrebné venovať osobitnú pozornosť a ktoré pri adaptácii čelia značným ťažkostiam: mladí ľudia a staršia generácia. Neexistujú žiadne rýchle riešenia hlboko zakorenených problémov súvisiacich so zosúladením dopytu a ponuky. Prispôsobiteľnosť ekonomík je úzko spätá s ich aktuálnymi vzormi a výstupmi, druhom hospodárskych štruktúr a rôznorodosťou kultúr v jednotlivých štátoch a regiónoch. Vo všeobecnosti sa akceptuje, že moderné vzdelávanie je základom každého riešenia do budúcnosti, ako to opakovane vyhlasuje aj EHSV. Malo by tvoriť základ pre dostatočne flexibilné zručnosti umožňujúce mladým ľuďom pripraviť sa na viac ako jedno povolanie. Počas niekoľkých uplynulých rokov sa rozvíjanie podnikateľského zmýšľania vo vzdelávaní stal prioritou. Podnikateľská sféra musí tiež zohrávať úlohu pri prispôsobovaní vzdelávania a investovať do celoživotného vzdelávania. Vo viacerých krajinách sa podnikatelia aktívne zapájajú do vzdelávacích programov.
1.4.3

Výbor zdôrazňuje, že hlavným cieľom dôchodkových systémov vrátane zamestnaneckých dôchodkových plánov je zabezpečiť dostatočnú a stabilnú výšku dôchodkových dávok pre ich poberateľov. Funkcia podpory kapitálových trhov vrátane dlhodobých investícií sa môže realizovať len ako sekundárny cieľ, bez toho, aby boli dotknuté záujmy členov týchto dôchodkových plánov a poberateľov príslušných dôchodkových dávok. EHSV súhlasí s tým, aby sa inštitúcie zamestnaneckého dôchodkového zabezpečenia väčšmi podieľali na investovaní v rámci „nástrojov s dlhodobým investičným profilom“, no zároveň rozhodne odmieta návrh Európskej komisie, aby členské štáty nebránili inštitúciám v investovaní „do nástrojov, ktoré majú dlhodobý hospodársky profil a neobchoduje sa s nimi na regulovaných trhoch, do multilaterálnych obchodných systémov alebo organizovaných obchodných systémov“. Základnou podmienkou na zaistenie finančnej bezpečnosti členov a poberateľov je možnosť priebežného, objektívneho oceňovania aktív dôchodkového plánu a dostupnosť spoľahlivých a aktuálnych informácií o finančnej situácii emitenta cenných papierov, do ktorých sa aktíva tohto plánu investujú. Členské štáty by však po konzultácii so sociálnymi partnermi mali mať možnosť rozhodnúť, či zavedú alebo nezavedú obmedzenia v tejto oblasti.
2.10.

EHSV považoval za potrebné vypracovať štúdiu, ktorá by ukázala súčasný stav v oblasti verejnej pomoci a podobných praktík, pokiaľ ide o implementáciu usmernení pre letectvo. Štúdia by mala priniesť informácie o výške a type poskytnutej pomoci, jej pôsobení na reálny hospodársky rozvoj/účinnosť a o jej kvantitatívnom a kvalitatívnom vplyve na zamestnanosť, a to predovšetkým s cieľom posúdiť, do akej miery súčasná prax narušila alebo nenarušila rovnaké podmienky medzi letiskami, ako aj medzi leteckými spoločnosťami.
4.2.7

V odôvodneniach 57 a 58, ako aj v článku 41 sa stanovujú prechodné ustanovenia. Chýba však všeobecná formulácia, že návrh nariadenia sa nevzťahuje na zariadenia, ktoré sa už uviedli do prevádzky. V článku 9 treba ako nový ods. 3 doplniť formuláciu podľa smernice o lanovkových zariadeniach (odôvodnenie 28): „Nie je potrebné uviesť všetky existujúce lanovkové zariadenia do zhody s ustanoveniami platnými pre nové zariadenia“. Do článku 9 je potrebné ďalej po súčasnom odseku 3 uviesť ustanovenia o prípadnej opätovnej montáži lanových zariadení. „Opätovná montáž lanových zariadení je možná za týchto podmienok: — do zariadenia sa musia zabudovať bezpečnostné prvky a čiastkové systémy, ktorých zhoda bola posúdená podľa smernice 2000/9/ES alebo platného nariadenia a ktoré boli uvedené na trh; — zariadenie, ktoré sa má presunúť, musí byť v takom technickom stave, aby sa po opätovnej montáži mohla zaručiť rovnaká úroveň bezpečnosti ako pri novom zariadení.“
4.23

V súvislosti s politikou v oblasti zmeny klímy je však najdôležitejšou otázkou medzinárodný vývoj. Vďaka rámcu politiky navrhnutom v oznámení by značne klesol podiel EÚ na celosvetovom množstve emisií skleníkových plynov zo súčasnej úrovne 11 %. Medzinárodná agentúra pre energiu dospela k záveru, že na základe aktuálnych politických opatrení by sa podiel EÚ do roku 2035 znížil na 7 %. Európa nesie osobitnú historickú zodpovednosť za to, aby sa konalo v otázkach zmeny klímy, no ak bude konať len sama, nenastane veľký rozdiel pri obmedzovaní zmeny na úroveň 2 stupňov. Kľúčovými cieľmi politiky EÚ sú ambiciózna medzinárodná dohoda a jej účinná implementácia. Ak sa toto nedosiahne, EÚ by mohla byť nútená znovu zvážiť svoje vlastné politické opatrenia. Súčasne by sa mala venovať oveľa väčšia pozornosť a aktivita adaptácii na zmenu klímy, ktorú už dlhšie nemožno opomínať.
4.8

Mali by sa v plnej miere uviesť výhody vyplývajúce z ochrany klímy. Objem emisií z procesov spaľovania by predstavoval približne polovicu v porovnaní s emisiami uhlia. Pri skúmaní tejto otázky by sa mal uznať aj vplyv spôsobený únikom plynu z vrtu do horáka, ktorý je v niektorých oblastiach sveta dosť vysoký, pričom sa o tomto probléme takmer nehovorí. Experti neoficiálne pripúšťajú, že únik plynu v prípade nesprávne riadených ložísk zemného plynu dosahuje až 12 –13 %, pričom prostredníctvom dobrých prevádzkových noriem je možné mieru tohto úniku udržovať pod hranicou 3 %.
1.9

EHSV víta skutočnosť, že nový systém financovania by nemal ohroziť úlohu cezhraničných partnerstiev EURES a domnieva sa, že tieto partnerstvá by sa mali naďalej podporovať horizontálnymi činnosťami v celej Únii, pričom by malo byť možné ich doplniť národnými zdrojmi alebo prostriedkami z Európskeho sociálneho fondu (ESF).
4.11

Mal by sa posúdiť dosah legislatívnych návrhov na MSP v zmysle iniciatívy Small Business Act (3). EHSV preto dôrazne podporuje postoj Komisie neudeliť MSP žiadnu výnimku z predpisov. Riziko, ktoré výrobok predstavuje z hľadiska zdravia alebo bezpečnosti spotrebiteľov alebo profesionálnych používateľov, ochranu prírodných zdrojov a súlad s existujúcimi technickými systémami, sú cieľmi verejného záujmu bez ohľadu na veľkosť podniku, ktorý výrobok navrhol alebo vyrobil. Okrem toho niektoré odvetvia, ako je to v prípade určitých spotrebných tovarov ako oblečenie alebo vybavenie domácností, sú celé roztrieštené a zložené z vysokého počtu MSP. Zmierniť normatívne požiadavky so zreteľom na MSP je neprijateľné, lebo by to de facto znamenalo vyňať z pôsobnosti tieto odvetvia, ktoré výrazne ovplyvňujú spotrebu, a teda aj riziko. Táto výnimka by navyše viedla k vytvoreniu dvojakého trhu, na ktorom by bola ponuka MSP (legitímne) považovaná za menej kvalitnú, lebo by sa na ňu vzťahovali menej náročné alebo nie také početné normy, čo by zvýšilo konkurenčný handicap týchto podnikov zoči-voči ponuke veľkých skupín, ktorá majú navyše vyšší rozpočet na reklamu.
1.12

Európa a členské štáty musia rozvinúť spoločnú integrovanú politiku so spoločnou ambicióznou víziou. Občanov treba vychovávať k novým formám alternatívnej dopravy, ktorá menej znečisťuje. Výchova znamená začiatok zmeny. Pomôže znovu objaviť krásu prechádzok po meste, používania bicykla na cestu do práce alebo na trávenie času s priateľmi. Verejné orgány by k tejto udržateľnej mobilite mali povzbudzovať iniciatívami kultúrnej povahy a vytvárať v centrách miest historické alebo architektonické chodníky so sprievodcami a podporovať usporadúvanie výletov na bicykloch, ktoré by pútali pozornosť svojou pestrosťou a podporovali súťaživosť.
Tento cieľ sa často nesprávne interpretoval, ako „ekologizácia“ existujúcich hospodárskych aktivít, t. j. zníženie emisií uhlíka, a zachovanie nádeje, že to povedie k väčšiemu rastu a tvorbe pracovných miest. Ekologizácia hospodárstva si však vyžaduje oveľa hlbšiu transformáciu výrobných a spotrebných návykov a životného štýlu, než by to bolo spoločensky akceptovateľné v priebehu jedného desaťročia. Prakticky by to znamenalo, že všetky hospodárske aktivity by sa museli pretransformovať a že počas obdobia prechodu od tradičného k ekologickému hospodárstvu by úroveň rastu a tvorby pracovných miest bola neistá. Tu by malo pomôcť koordinované úsilie v oblasti výskumu a vývoja.
3.4.5

V krajinách Európy, kde je nezamestnanosť mladých ľudí nízka, je zrejmé, že majú systém vzdelávania a odbornej prípravy blízky podnikom a trhu práce, ktorý ponúka certifikované, prenosné kvalifikácie. Proces vzdelávania a odbornej prípravy pritom prebieha – v rôznych formách – sčasti v podnikoch a sčasti v škole. To bolo uznané zo strany inštitúcií EÚ a sociálnych partnerov v EÚ, ktoré podporujú Európske združenie učňovskej prípravy (15). Učňovská príprava je jedným z najdôležitejších prvkov v systéme záruk pre mladých ľudí a jej úspech je založený na širokom partnerstve, ktoré združuje zainteresované strany podnikov, zamestnancov a vzdelávania a odbornej prípravy. Pri zriaďovaní duálneho systému, ktorý sa zameriava na požiadavky podnikov, trhu práce a mladých ľudí, je nevyhnutné, aby sa organizácia a usporiadanie vykonávali prostredníctvom silnej integrácie inštitúcií blízkych podnikom. Výrazným zapojením sociálnych partnerov sa títo partneri identifikujú so systémom a podieľajú sa na ňom („spoluvlastník systému“). Okrem toho sa tu tiež vyžaduje zodpovednosť zamestnávateľov a ich ochota investovať. Aj keď ostatné členské štáty nemôžu v krátkodobom horizonte zaviesť komplexný systém výučby, mohli by sa napríklad testovať jednotlivé duálne vzdelávacie programy v pevnej skupine podnikov v rovnakom odvetví. Sociálni partneri v odvetví by preto museli stanoviť spoločné normy vzdelávania a odbornej prípravy a certifikácie. Ďalšou možnosťou by bolo posilnenie spolupráce medzi jednotlivými školami v rámci ich autonómie a jednotlivými spoločnosťami, ako je to napríklad v Poľsku.
5.2

V oznámení sa prikladá značný význam analýze nákladov a prínosov ako nástroju na posudzovanie projektov. V súvislosti s projektmi v krajinách podporovaných v rámci politiky súdržnosti sa v oznámení hovorí o špecifickej metóde výpočtu nákladov a prínosov pri čerpaní prostriedkov z Kohézneho fondu. O tejto metóde sa nehovorí v súvislosti s krajinami, ktoré nie sú podporované v rámci politiky súdržnosti, v ich prípade sa namiesto toho hovorí o uznávanej metodike. EHSV si kladie otázku, či by sa nemohla odporučiť jedna alebo viac vhodných metód, napríklad pri výberových konaniach. Mohlo by to zlepšiť transparentnosť a vytvorenie rovnakých podmienok. Znamenalo by to zájsť o krok ďalej ako len zverejniť východiskové zásady posudzovania nákladov a výnosov a článok 51 usmernení by získal európsku pridanú hodnotu.
3.1.3

Všeobecné pravidlá EÚ zakazujú propagovať produkty jedného členského štátu, pretože takáto propagácia by sa mohla považovať za protekcionistickú. Zdá sa to logické, keďže spoločný trh by mal byť zbavený prekážok. Ukazuje sa však, že v niektorých riadne odôvodnených prípadoch by z tohto pravidla mali existovať výnimky. A to najmä vtedy, ak sú ohrozené niektoré ciele európskej integrácie, ako je to v prípade cieľa vyváženého regionálneho rozvoja. Samotné trhové sily totiž niekedy spôsobia, že domáci výrobok jedného členského štátu sa nahradí dovážanými výrobkami z iného členského štátu. Rozvoj poľnohospodárstva v jednej krajine sa tak dosiahne na úkor poľnohospodárstva v inej krajine. Myslíme si preto, že by bolo odôvodnené výnimočne povoliť, či dokonca podporiť v jednotlivých prípadoch a na základe riadne stanovených kritérií propagáciu poľnohospodárskych výrobkov jedného členského štátu na jeho vlastnom trhu.